ເກົາຫຼີໃຕ້ ລະນຶກເຖິງ ວັນຄົບຮອບ 35 ປີ ໃນການລຸກຮືຂຶ້ນ ທີ່ Gwangju 
ເກົາຫຼີໃຕ້​ ໃນສັບປະດານີ້ ລະນຶກເຖິງ ວັນຄົບຮອບ 35 ປີ ຂອງການປະທ້ວງ ລຸກຮືຂຶ້ນ ທີ່ເມືອງ Gwangju ທີ່ເຮັດໃຫ້ 154 ຄົນ ເສຍຊີິວິດ.
ປະເທດເກົາຫຼີໃຕ້ ໃນສັບປະດານີ້ ໄດ້ລະນຶກເຖິງວັນຄົບຮອບ 35 ປີ ຂອງການປະທ້ວງທີ່ໄດ້ກາຍເປັນເຫດການຮຸນແຮງເຖິງ ແກ່ຄວາມຕາຍ ການລຸກຮືຂຶ້ນທີ່ເມືອງ Gwangju ແມ່ນຖືກ ໃຫ້ກຽດວ່າ ເປັນການເລີ່ມ ຕົ້ນຂອງການປະຕິວັດປະຊາທິ ປະໄຕຂອງປະເທດ ຫຼັງຈາກທີ່ຖືກ ປາບປາມຢ່າງຮຸນແຮງ ໂດຍ ອະດີດຜູ້ປົກຄອງ ທະຫານເກົາຫຼີໃຕ້ ແຕ່ຜູ້ສັງເກດການບາງ ຄົນກໍເປັນຫ່ວງວ່າ ປະຊາທິປະໄຕແມ່ນໄດ້ຖືກ ກັດເຊາະເມື່ອ ບໍ່ດົນມານີ້ ພິທີແມ່ນໄດ້ຖືກຈັດຂຶ້ນເພື່ອເປັນກຽດໃຫ້ແກ່ປະຊາຊົນຜູ້ທີ່ເສຍ ຊີວິດ ໃນລະຫວ່າງການລຸກຮືຂຶ້ນທີ່ເມືອງ Gwangju ຢູ່ສະຖານ ທີ່ ທີ່ໄດ້ມີການປາບປາມໂດຍລັດຖະບານ ມູນນິທິລະລຶກເຖິງວັນທີ 18 ເດືອນ ພຶດສະພາ ໄດ້ເວົ້າວ່າມີຢ່າງໜ້ອຍ 154 ຄົນຖືກ ຂ້າຕາຍ ເມື່ອທະຫານຍຶດເມືອງນີ້ຄືນຈາກພວກປະທ້ວງທີ່ ຕໍ່ຕ້ານອຳນາດຜະເດັດການ ທະຫານເກົາຫຼີໃຕ້ ນອກນັ້ນຍັງມີອີກຫຼາຍສິບຄົນຫາຍສາບສູນ ແລະ ປະຊາຊົນ 4000ຄົນໄດ້ຮັບບາດເຈັບໃນລະຫວ່າງການຕໍ່ສູ້ທີ່ໄດ້ຈົບລົງໃນ 9 ວັນຕໍ່ມາ ໃນເວລານັ້ນ, ເກົາຫລີໃຕ່້ ໄດ້ນິຍາມການລຸກຮືຂຶ້ນນີ້ວ່າ ນິຍົມຄອມມູນິສ໌ ນັ້ນກໍ່ແມ່ນໜຶ່ງເຫດຜົນທີ່ບາງປະເທດມະຫາອຳນາດ, ເຊັ່ນ ສະຫະລັດອາເມຣິກາ ບໍ່ໄດ້ກ່າວປະນາມການປາບປາມດັ່ງກ່າວ, ອີງຕາມ George Katsiaficas, ນັກຂຽນປຶ້ມ ການລຸກຮືຂຶ້ນຂອງເອເຊຍທີ່ບໍ່ມີໃຜຮູ້ຈັກ ຫຼື Asia’s Unknown uprising ທ່ານ Katsiaficas ໄດ້ເວົ້າວ່າຖ້າບໍ່ຖ້າບໍ່ມີການລຸກຮືຂຶ້ນທີ່ເມືອງ Gwangju ແລ້ວ ທຸກມື້ນີ້ເກົາຫຼີໃຕ້ຈະບໍ່ມີປະຊາທິປະໄຕ ແຕ່ລາວ ແລະ ຜູ້ສັງເກດການຄົນອື່ນໄດ້ພາກັນເປັນຫ່ວງກ່ຽວກັບການຮັບມືກັບການປະທ້ວງຕ່າງໆຂອງປະເທດ ໃນເດືອນເມສາ, ຕຳຫລວດປາບຈະລາຈົນໃນເກົາຫຼີໃຕ້ ໄດ້ໃຊ້ກຳລັງປາບປາມການປະທ້ວງຂອງບັນດາຄອບຄົວຜູ້ເສຍຊີວິດຈາກເຫດການເຮືອກຳປັ່ນ Sewol ຫຼົ້ມ ຜູ້ເຂົ້າຮ່ວມບາງຄົນໃນການລຸກຮືຂຶ້ນທີ່ເມືອງ Gwangju ເຊັ່ນນາງ Na Il Sung ໄດ້ເວົ້າວ່າ ເຫດການນີ້ ແລະ ເຫດການອື່ນໆເມື່ອບໍ່ດົນມານີ້ເຮັດໃຫ້ການເສຍສະຫຼະຂອງພວກເຂົາເບິ່ງຄືບໍ່ມີປະໂຫຍດຫຍັງ